ai4bharat/Pralekha huggingface dataset:
وزیراعظم کا دفتر
بالی میں جی-20 سربراہی اجلاس کے موقع پر وزیراعظم کی امریکی صدر اور انڈونیشیا کے صدر سے ملاقات
وزیر اعظم جناب نریندر مودی نے آج بالی میں جی-20 لیڈران کے سربراہی اجلاس کے موقع پر امریکہ کے صدر عزت مآب جناب جوزف آر. بائیڈن اور انڈونیشیا کے صدر عزت مآب جناب جوکو وڈوڈو سے ملاقات کی۔
وزیراعظم جناب مودی نے اس بات پر زور دیا کہ جی-20 بین الاقوامی اقتصادی تعاون کا ایک اہم فورم ہے، اور جی-20 کی اہمیت پر زور دیا کہ وہ عالمی چیلنجوں پر قابو پانے کے لیے بڑی معیشتوں کو اکٹھا کرنے کی اپنی صلاحیت کا مظاہرہ کرتا ہے۔ جی-20 ہماری معیشتوں اور اس سے آگے پائیدار اور جامع ترقی کی بحالی، موجودہ آب و ہوا، توانائی اور خوراک کے بحرانوں سے نمٹنے، عالمی صحت کے ڈھانچے کو مضبوط بنانے اور تکنیکی تبدیلی کو فروغ دینے کے لیے مل کر کام کر رہا ہے۔
وزیراعظم جناب مودی نے اس بات کا اعادہ کیا کہ ہندوستان اپنی صدارت کے دوران دیگر ترقی پذیر ممالک کو آواز عطا کرے گا، اور انہوں نے جامع ترقی کی حمایت، اقتصادی سلامتی اور عالمی سپلائی چین کو مضبوط کرنے؛ کثیر الجہتی مالیاتی اداروں کے لیے بہتر اور جدید فائنانسنگ ماڈل تیار کرنے؛ آب و ہوا میں تبدیلی، وبائی امراض، معاشی کمزوری، غربت میں کمی اور ایس ڈی جیز کے حصول جیسے چیلنجوں کا حل فراہم کرنے؛ اور انفراسٹرکچر کے فرق کو ختم کرنے کے لیے عوامی اور نجی فائنانسنگ کا فائدہ اٹھانے اور کمزور ممالک کی مدد میں جی-20 کے کردارپر زور دیا۔
وزیراعظم جناب مودی نے صدر وڈوڈو اور صدر بائیڈن کا ہندوستان کی صدارت میں جی-20 کے کام کی حمایت کرنے کے عزم کے لیے شکریہ ادا کیا۔
وزارت دفاع
ڈی آر ڈی او کے ذریعہ ہندوستانی بحریہ کے سونار سسٹمز کے لئے ٹیسٹنگ اور تعین ِ قدر کی سہولت کا آغاز کیا گیا
صوتی خصوصیات اور تعین قدر کی سہولت کے لیے سب مرسیبل پلیٹ فارم کا ہل ماڈیول این پی او ایل ، کوچی میں آپریشنل ہو گیا
’آتم نربھر بھارت‘ اور ہندوستان کے ’میک ان انڈیا‘ کے عزم کو تحریک دیتے ہوئے، ڈیفنس ریسرچ اینڈ ڈیولپمنٹ آرگنائزیشن  نے نیول فزیکل اینڈ اوشیانوگرافک لیبارٹری  ، کوچی میں حال ہی میں صوتی خصوصیات اور تعین قدر کےلئے سب مرسیبل پلیٹ فارم  سہولت کے ہل ماڈیول کا آغاز کیا۔ یہ بحری جہازوں، آبدوزوں اور ہیلی کاپٹروں سمیت مختلف پلیٹ فارمز پر ہندوستانی بحریہ کے استعمال کے لیے تیار کئے گئے سونار سسٹمز کے واسطے ایک جدید ترین جانچ اور تعین قدر کی سہولت ہے۔
اسپیس سہولت این پی او ایل کے پیش کئے گئے تصوراتی ڈیزائن اور ضروریات پر مبنی ہے اور اسے میسرز ایل اینڈ ٹی شپ بلڈنگ، چنئی نے تیار کیا ہے۔ یہ بنیادی طور پر سونار سسٹمز کا جائزہ لینے کے لیے استعمال کیا جائے گا، جس سے فوری تعیناتی اور سائنسی پیکجوں جس سے سینسر اور ٹرانسڈیوسرز کی آسانی سے بحالی ہوسکے گی۔
اسپیس دنیا میں ایک قسم کی سہولت ہے۔ اس سہولت کی انفرادیت خاص طور پر ڈیزائن کیے گئے سب مرسیبل پلیٹ فارم میں ہے، جسے ہم تال میل کے ساتھ چلنے والی ونچوں کی ایک سیریز کا استعمال کرتے ہوئے 100 میٹر کی گہرائی تک نیچے لے جاسکتے ہیں۔ پلیٹ فارم کا ڈیزائن اور تیاری انڈین رجسٹر آف شپنگ اور جہاز کی درجہ بندی کرنے والی اتھارٹی کی تمام قانونی ضروریات کو پورا کرتے ہیں اور کیرالہ ان لینڈ ویسل رولز کے مطابق معائنہ اور رجسٹریشن کے معیار پر سختی سے عمل کرتے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-12302
(Visitor Counter : 89
ریلوے کی وزارت
دہلی پولس کی حمایت میں آگے آتے ہوئے کووڈ ڈیوٹی پر تعینات دہلی پولس کے عملے کو روزانہ 10ہزار پانی کی بوتلیں فراہم کرنے کے لئے ریلوے نے انتظامات کئے
جیسے جیسے موسم گرما کی حرارت بڑھ رہی ہے، بھارتی ریلوے اپنے زیر اختیار پی ایس یو ،آئی آر سی ٹی سی کے ذریعے سڑک کے ناکوں اور دیگر مقامات پر کووڈ سے نبرد آزمائی کے لئے تعینات پولس کے عملے کو ریل نیر واٹر بوتل فراہم کررہی ہے
اب تک 50ہزار سے زائد بوتلیں تقسیم کی جاچکی ہیں یہ انتظام 3 مئی تک جاری رہیں گے
نئی دہلی ،21؍اپریل2020:بھارتی ریلوے ، ریلوے کی تنظیموں مثلاً آئی آر سی ٹی سی، آر پی ایف، ژونل ریلوے اور دیگر کی مدد سے لگاتار پیمانے پر کووڈ سے نبرد آزما ہونے کے لئے مربوط طریقے پر ریلوے کی عہد بندگی کے جذبے کو برقرار رکھے ہوئے ہے۔
حال ہی میں اس نے دہلی پولس کے اس عملے کو روزانہ 10 ہزار پانی کی بوتلیں فراہم کرنے کا کام شروع کیا ہے، جو عملہ کووڈ -19کے خلاف نبردآزمائی کے عمل میں سڑکوں پر تعینات ہے۔ اب تک 50ہزار سے زائد بوتلیں تقسیم کی جاچکی ہیں۔
زمین پر از حد دشوار گزار حرارت بھرے ماحول میں پولس کا یہ عملہ 24گھنٹے مصروف عمل رہتا ہے، تاکہ نہ صرف لاک ڈاؤن کے نفاذ کو یقینی بنا سکے، بلکہ چنوتی بھری صورتحال میں ڈاکٹروں اور نیم طبی عملے کے ساتھ مختلف مقامات تک بھی جاسکے۔
پولس کے عملے جیسے، ہراول دستے کے کارکنان کے اس عمل میں اپنی جانب سے یکجہتی کا اظہار کرتے ہوئے جو نہ صرف یہ کہ ان لگاتار کام کرنے والوں کے تئیں ایک طرح کا خراج عقیدت ہے، بلکہ بھارتی ریلوے کی جانب سے کووڈ-19کی نبردآزمائی کی قومی کوشش میں بھارتی ریلوے کی شرکت کو یقینی بنانے کے لئے بھی ایسا کیا جارہا ہے۔
اس پہل قدمی کے تحت بھارتی ریلوے نےاپنی سرکاری دائرہ کار کی صنعت آئی آ ر سی ٹی سی کی مدد سے دہلی میں 16اپریل 2020 سے یومیہ بنیاد پر 10ہزار ریل نیر پانی کی بوتلیں مفت بانٹنے کا سلسلہ شروع کررکھا ہے۔ ریل نیر کی ان 10ہزار بوتلوں میں سے ہر بوتل ایک لیٹر پانی کی حامل ہوتی ہے۔ انہیں ناگلوئی میں واقع ریل نیر پلانٹ سے حاصل کیا جاتا ہے۔ اب تک 50ہزار سے زیادہ بوتلیں تقسیم کی جاچکی ہیں۔
یہاں اس بات کا ذکر کیا جاسکتا ہے کہ ریلوے بے لوث ہو کر اور رضاکارانہ بنیادوں پر کووڈ-19کے نتیجوں میں نافذ ہونے والے لاک ڈاؤن کے بعد ضرورتمند افراد کو گرم پکا ہوا کھانا فراہم کررہی ہے۔ ریلوے آئی آر سی ٹی سی کے بنیادی کچن کے توسط سے نیز آر پی ایف وسائل اور این جی اوز کی مدد سے کاغذی پلیٹوں پر دوپہر کے کھانے اور دیگر فوڈ پیکٹس بھی فراہم کرتی آئی ہے۔کووڈ-19کے نتیجے میں نافذ ہوئے قومی لاک ڈاؤن کے دوران بھارتی ریلوے کی جانب سے مفت پکا ہوا گرم کھاناگزشتہ روز دو ملین کے مارک سے بھی تجاوز کرگیا ہے۔
کامرس اور صنعت کی وزارتہ
سرکاری خرید میں ترمیمات  آرڈر، 2017
نئی دہلی، 18 ستمبر 2020: حکومت ہند نے 16.09.2020 کو، سرکاری خرید  آرڈر، 2017 میں ترمیم کی ہےاور اس طرح کلاس۔ I اور کلاس۔ I I مقامی سپلائروں کے لئے اعلیٰ کم از کم علاقائی سازو سامان کی ضرورت، جو پہلے بالترتیب 50 فیصد اور 20 فیصد تھی، کے بارے میں اطلاع دینے کے لئے نوڈل وزارتوں / شعبوں کو اختیار سونپا۔
آرڈر کے مطابق، ملک کے ادارے جو کسی چیز کے لئے سرکاری خرید میں بھارتی کمپنیوں کو شمولیت کی اجازت نہیں دیتے، انہیں اس نوڈل وزارت / شعبے سے متعلق تمام چیزوں کے لئے بھارت میں سرکاری خرید میں حصہ لینے کی اجازت نہیں دی جائے گی، سوائے ان اشیاء کی فہرست کے جو وزارت / شعبہ کے ذریعہ شائع کی گئی ہو اور جس نے حصہ لینے کی اجازت دی ہو۔
نیلامی دستاویز میں غیر ملکی سرٹیفکیٹ / غیر معقول تکنیکی وضاحت/ برانڈ / ماڈل کی نشاندہی پر پابندی ہے اور یہ مقامی سپلائر کے خلاف تفریق پر مبنی سلوک ہے۔ غیر ملکی سرٹیفکیشن، ضرورت پڑنے پر،متعلقہ شعبے کے سکریٹری کی منظوری کے بعد ہی متعین کیا جائے گا۔
تمام انتظامی وزارتیں / شعبے جن کی خریداری 1000 کروڑ روپئے سالانہ سے تجاوز کرتی ہیں، وہ آئندہ پانچ برسوں کی خریداری کے لئے پیشگی معلومات اپنی متعلقہ ویب سائٹ پر جاری کریں گی۔
خریداری کی قبمرج قیمت جس سے آگے غیر ملکی کمپنیاں سرکاری ٹینڈروں میں حصہ لینے کے لئے بھارتی کمپنیوں کے ساتھ مشترکہ کاروبار کرنے کے لئے حصہ لیں گی، اس کے لئے اطلاع دی جائے گی۔
وزارت سیاحت
لوک سبھا اسپیکر جناب اوم برلا، وزیر سیاحت جناب پرہلاد سنگھ پٹیل کی موجودگی میں کل بھارت پرو 2021 کا افتتاح کریں گے
26 جنوری سے 31 جنوری تک بھارت پرو ۔ 2021 منایا جائے گا؛ بھارتی ثقافت کو اس سال ورچووَل طریقے سے ایک پلیٹ فارم پر دکھایا جائے گا
بھارت کے جذبے کا جشن منانے کے لئے سالانہ پروگرام، بھارت پرو، کا انعقاد ورچووَل پلیٹ فارم www.bharatparv2021.com پر 26 جنوری سے 31 جنوری 2021 تک کیا جا رہا ہے۔ اس میں کئی ریاستیں اور مرکز کے زیر انتظام علاقوں کے پویلین اپنے سیاحتی مقامات، کھان پان کی مختلف چیزیں، دستکاری اور دیگر خصوصیات کی نمائش کریں گے۔ اس سال، ورچووَل طریقے سے منعقد ہونے والے بھارت پرو کا افتتاح لوک سبھا کے اسپیکر جناب اوم برلا کے ذریعہ 26 جنوری 2021 کو کیا جائے گا۔ افتتاحی تقریب میں مرکزی وزیر سیاحت جناب پرہلاد سنگھ پٹیل بھی موجود رہیں گے۔
وزارت سیاحت، بھارت سرکار 2016 سے ہر سال 26 جنوری سے 31 جنوری تک یوم جمہوریہ تقریب کے موقع پر لال قلعہ کی فصیل کے سامنے موجود میدان میں بھارت پرو منعقد کراتی ہے۔ بھارت پرو نمائش میں حب الوطنی کا جذبہ پیدا کرنے کا تصور پنہاں ہے۔ یہ نمائش ملک کی متنوع ثقافت کا مظاہرہ کرتی ہے۔ بھارت پرو سے ’’بھارت کی روح‘‘ ظاہر ہوتی ہے۔
مختلف مرکزی وزارتوں اور دیگر تنظیموں جیسے وزارت ثقافت، آیوش کی وزارت، صارفین کے امور کی وزارت، وزارت ریلوے، شہری ہوابازی کی وزارت، کلا اکیڈمی، آرکیالوجیکل سروے آف انڈیا، نیشنل میوزیم، نیشنل گیلری آف ماڈرن آرٹس، وزارت برائے اطلاعات و نشریات کی میڈیا اکائیاں، کھادی اینڈ ولیج انڈسٹریز کمیشن  وغیرہ تمام بھارت کی دستکاری، ہتھ کرگھا، موسیقی، رقص، مصوری، ادبی مواد اور دیگر سہولیات کی نمائش پیش کر رہے ہیں۔
یوم جمہوریہ پریڈ کی جھلک اور مسلح افواج کے موسیقی بینڈوں کے ذریعہ ریکارڈ کی گئی پرفارمنس بھی اس ورچووَل پلیٹ فارم دستیاب ہوں گے۔ مختلف مرکزی ہوٹل منیجمنٹ ادارے، بھارتی پکوان ادارے بھی پورے بھارت سے کھانے بنانے کے فن اور کھانا بنانے کےمختلف طریقوں کو پیش کریں گے۔
ورچووَل طریقے سے منعقد ہونے والے اس منفرد بھارت پرو 2021 میں کئی ویڈیو / فلم، تصاویر، بروشر اور مختلف تنظیموں کی دیگر معلومات پیش کی جائیں گی۔ دنیا بھر کے لوگ اس بھارت پرو میلے سے لطف اندوز ہو سکتے ہیں اور www.bharatparv2021.com پر لاگ اِن کرکے اپنے موبائل فون، لیپ ٹاپ، کمپیوٹر اور دیگر آلات پر اپنی سہولت کے مطابق بھارت کی سچے جذبے کا احساس کر سکتے ہیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰
ش ح۔ اب ن
U-850
(Visitor Counter : 70
کامرس اور صنعت کی وزارتہ
بھارت نے انڈونیشیا کے شہر بالی میں 13 سے 19 مارچ 2023 کو بھارت - بحرالکاہل اقتصادی فریم ورک  کے دوسرے مذاکراتی راؤنڈ میں شرکت کی
محکمہ تجارت کی قیادت میں بھارت کے ایک بین وزارتی وفد نے 13 سے 19 مارچ، 2023 کو بالی، انڈونیشیا میں دوسرے ہند-بحرالکاہل اقتصادی فریم ورک برائے خوشحالی  کے مذاکراتی دور میں شرکت کی۔
بالی مذاکراتی دور میں امریکہ، آسٹریلیا، برونائی دارالسلام، بھارت، انڈونیشیا، جاپان، جمہوریہ کوریا، ملائیشیا، نیوزی لینڈ، فلپائن، سنگاپور، تھائی لینڈ اور ویتنام سمیت 13 دیگر ممالک کے مذاکرات کاروں نے بھی شرکت کی۔
بالی راؤنڈ کے دوران، آئی پی ای ایف کے تمام چار ستونوں کا احاطہ کیا گیا: تجارت ؛ سپلائی چینز ؛ کلین اکانومی ؛ اور منصفانہ معیشت  - ۔ بھارت نے ستون II تا IV سے متعلق بات چیت میں حصہ لیا۔
پچھلے مرحلے کے دوران کی گئی بات چیت کی بنیاد: پہلا آئی پی ای ایف راؤنڈ آسٹریلیا کے شہر برسبین میں 10 سے 15دسمبر، 2022 میں منعقد ہوا، اور خصوصی مذاکراتی راؤنڈ نئی دہلی، بھارت میں 8 سے 11 فروری، 2023، بالی میں منعقد ہوا۔ ، آئی پی ای ایف شراکت داروں نے متن پر مبنی گہرائی سے بات چیت کی اور فالو اپ بات چیت کی کیونکہ وہ ایک کھلے، منسلک، خوشحال اور لچکدار ہند-بحرالکاہل خطے کے لیے مشترکہ وژن کو آگے بڑھانے کے لیے کام کرتے ہیں۔
مذاکرات کے دوران، بھارت کے چیف مذاکرات کار نے بھارت کے اس یقین کا اعادہ کیا کہ آئی پی ای ایف خطے میں تجارت اور سرمایہ کاری میں اضافہ کے ذریعے اقتصادی مشغولیت کو گہرا کرے گا اور جامع ترقی کو فروغ دے گا۔ مذاکراتی دور کی سائیڈ لائنز پر، چیف نیگوشیئٹر اور پیلر لیڈز نے آئی پی ای ایف ممالک اور دیگر متعلقہ اسٹیک ہولڈرز کے ساتھ دو طرفہ ملاقاتیں بھی کیں۔
دلچسپی رکھنے والی بھارتی کمپنیوں کے نمائندوں نے بالترتیب 17 اور 18 مارچ 2023 کو آئی پی ای ایف بالی راؤنڈ سے الگ منعقدہ متعلقہ فریقوں کی مصروفیات کے سیشن اور بزنس فورم میں بھی شرکت کی۔ اس کے علاوہ، نیشنل پیمنٹ کارپوریشن آف انڈیا  کے ایک نمائندے نے بھی یونیفائیڈ پیمنٹ انٹرفیس  پر بزنس فورم میں ایک تفصیلی پریزنٹیشن دیا، جو بھارت میں ڈیجیٹل پبلک انفراسٹرکچر کی ایک کامیاب مثال ہے۔
آئی پی ای ایف شراکت داروں نے 2023 کے دوران ایک جارحانہ مذاکراتی شیڈول کا عزم کیا ہے جس کا مقصد اپنی متعلقہ معیشتوں میں معاشی مسابقت اور خوشحالی کے لیے مشترکہ وژن کو بڑھانے کے لیے ٹھوس فوائد حاصل کرنا ہے۔ ذاتی طور پر مذاکرات کے اگلے دور کے بارے میں اضافی تفصیلات بعد کی تاریخ میں جاری کی جائیں گی۔
۔۔۔
ش ح ۔ اس ۔ ت ح
U – 3148
(Visitor Counter : 71
وزارت دفاع
بھارتی بحریہ نے لاپتہ انڈونیشیائی آبدوز کی تلاش اور بچاؤ میں مدد دینے کے لیے اپنے گہرے آبدوز بچاؤ جہاز کو بھیجا
رکشا منتری جناب راج ناتھ سنگھ نے انڈونیشیا کے اپنے ہم منصب جنرل پرابوو سُبیانتو کے ساتھ ٹیلیفون بات چیت کی؛
نئی دہلی،22 اپریل ، 2021 / بھارتی بحریہ نے انڈونیشیا کی آبدوز کرین انگالا کے لیے تلاش اور بچاؤ کی کوششوں میں تنتارا نیشنل انڈونیشیا – انگ کتن لوٹ  کی مدد کے لیے جمعرات کو اپنے گہرے آبدوز جہاز  کو بھیجا ہے۔ کرین انگالا کے بارے میں 21 اپریل 2021 کو بدھ کے روز لاپتہ ہونے کی اطلاع تھی۔
21 اپریل کو ، بھارتی بحریہ کو آبدوز کے بچاؤ سے متعلق بین الاقوامی لائزن آفس  ، کے ذریعے وارننگ ملی تھی۔ یہ وارننگ انڈونیشیا کی لاپتہ آبدوز کے بارے میں تھی۔ آبدوز بالی سے 25 میل شمال میں مشق کر رہی تھی اور اس میں عملے کے 53 افراد سوار تھے۔
رکشا منتری نے اپنے انڈونیشیائی ہم منصب کے ساتھ بات چیت کی
رکشا منتری جناب راج ناتھ سنگھ نے انڈونیشیا کے وزیر دفاع جنرل پرابوو سُبیانتو کے ساتھ آج ٹیلی فون پر بات چیت کی تھی۔
رکشا منتری نے کہا " انڈونیشیا کی لاپتہ آبدوز نگ گالا کے لاپتہ ہونے کے بارے میں ،جس میں عملے کے 53 افراد سوار تھے سن کر مجھے انتہائی دکھ ہے۔ ایک خیر خواہ اور وزیر دفاع ہونے کے ناطے میں اس رنج و غم کو محسوس کر سکتا ہوں۔ ایسے وقت میں میں انڈونیشیا کی بچاؤ کوششوں کے لیے پوری مدد کی پیش کش کرنا چاہوں گا۔ "
"میں نے بھارتی بحریہ کو ہدایت دی ہے کہ وہ انڈونیشیا کے لیے اپنے گہرے آبدوز بچاؤ جہاز ڈی ایس آر وی کو روانہ کرے۔ میں نے بھارتی فضائیہ سے بھی کہا ہے کہ وہ ڈی ایس آر وی مداخلت نظام کو فضائی راستے سے بھیجنے کا امکان تلاش کرے۔"
جنرل سبیانتو نے انڈونیشیا کو دی جانے والی بھارت کی مدد کا اعتراف کیا اور سراہا
بھارت دنیا کے اُن چند ملکوں میں سے ایک ہے جو ڈی ایس آر وی کے ذریعے کسی ناکارہ آبدوز کی تلاش اور بچاؤ کے کام کا اہل ہے۔ بھارتی بحریہ کا ڈی ایس آر وی نظام 1000 میٹر کی گہرائی تک کسی آبدوز کو تلاش کرنے کا اہل ہے۔ اس کے لیے یہ اپنی جدید ترین سائڈ اسکین سونار  اور دور سے کام کرنے والی گاڑی  کا استعمال کرتا ہے۔ کسی آبدوز کو کامیابی کے ساتھ ڈھونڈنے کے بعد ایک اور ذیلی آبدوز ڈی ایس آر وی کا استعمال کیا جاتا ہے جو آبدوز بچاؤ گاڑی ایس آر وی ہوتی ہے۔ ایس آر وی کا استعمال آبدوز کو ایمرجنسی سپلائی مہیا کرنے کےلیے بھی استعمال کیا جاسکتا ہے۔
۔۔۔
م ن ۔ اس۔ ت ح ۔
U –3894
(Visitor Counter : 201
کانکنی کی وزارت
اہم معدنیات کی مانگ بڑھے گی
کوئلہ، کانکنی اور پارلیمانی امور کے وزیر جناب پرہلاد جوشی نے آج لوک سبھا میں ایک سوال کے تحریری جواب میں یہ معلومات دی ہے کہ دستیاب اطلاعات کے مطابق معدنیات کے ذخیرے ؍وسائل اپنی فطرت میں حرکت پذیر ہیں۔ معدنیات کا جائزہ ؍تلاش ایک مسلسل عمل ہے اور کئی تفتیشی ایجنسیاں جیسے جی ایس آئی، ایم ای سی ایل، اے ایم ڈی ای آر، ریاستی ڈی جی ایم، ریاستی؍مرکزی ادارے اور عوامی سیکٹر کی کمپنیاں ملک میں معدنیات ذخیرے کی کھوج میں لگی ہوئی ہے۔قومی معدنیات فہرست کے مطابق یکم اپریل 2020 تک ملک میں کچے تانبے کا مجموعی وسائل تقریباً 1661 ملین ٹنہونے کا اندازہ ہے، جو یکم اپریل 2015 کی تقریباً 1511 ملین ٹن کی سطح سے بڑھا ہے۔
’’میک اِن انڈیا‘‘اور ’’اسمارٹ انڈیا‘‘پروگرام، آتم نر بھر بھارت، قابل تجدید توانائی کے لئے 100گیگا واٹ ہدف، صارف الیکٹرونک صنعت کے لئے پی ایل آئی اسکیموں، الیکٹرونک گاڑیوں وغیرہ کے لئے سرکار کی طرف سے زور دیئے جانے کے سبب ہندوستان میں اہم معدنیات کی مانگ میں اضافہ ہونے کی امید ہے۔الیکٹرک گاڑیوں کی ٹیکنالوجی اور اس کے معاون بنیادی ڈھانچے اور بازار میں الیکٹرک گاڑیوں میں اضافے سے اہم معدنیات کی مانگ پر وسیع اثرات مرتب ہوں گے اور اس سے معدنیات کی مانگ میں زبردست اضافہ ہوگا۔
ایچ سی ایل ہندوستان میں واحد تانبے کی کان ہے۔ ہندوستان میں تانبے کی کانکنی کی ترقی کے لئے ایچ سی ایل نے مالی سال 2029-2028 تک کے تانبے کی پیداوار کو 4ملین ٹن سے بڑھاکر 12ملین ٹن فی سال کرنے کے لئے کانکنی توسیع منصوبے کو نافذ کیا ہے۔ تانبا کانکنی کے مسابقتی شرائط پر جدید ترین تکنیک کا استعمال کرنے کے لئے ایچ سی ایل اپنی زیر زمین کانوں میں زمینی تحقیقی تکنیک ،ڈرون سروے، پیسٹ فِل ٹیکنالوجی وغیرہ جیسی جدید تکنیکوں کو اپنا رہا ہے۔
صدر جمہوریہ کا سکریٹریٹ
انڈین آڈٹ اینڈ اکاؤنٹس سروس، انڈین ٹریڈ سروس اور انڈین انفارمیشن سروس کے زیرتربیت افسران نے صدر جمہوریہ سے ملاقات کی
نئی دہلی،17/ستمبر۔ انڈین آڈٹ اینڈ اکاؤنٹس سروس، انڈین ٹریڈ سروس اور انڈین انفارمیشن سروس کے علاحدہ علاحدہ گروپوں نے آج ایک ساتھ راشٹرپتی بھون میں صدر جمہوریہ جناب رام ناتھ کووند سے ملاقات کی۔
زیرتربیت افسران سے خطاب کرتے ہوئے صدر جمہوریہ نے کہا کہ آڈٹ اینڈ اکاؤنٹ سروس کے افسران کو مقننہ کے تئیں عاملہ کی جواب دہی کو یقینی بنانے کے سلسلے میں ایک اہم رول ادا کرنا ہوتا ہے۔ مقننہ کو پیش کردہ سی اے جی کی رپورٹیں عاملہ کی جواب دہی پر عمل درآمد کے سلسلے میں ایک اہم رول ادا کرتی ہیں۔ آڈٹ اینڈ اکاؤنٹس سروس کے افسران عوامی اعتماد اور مالی چوکسی کے نگراں کی حیثیت رکھتی ہے۔
صدر جمہوریہ نے کہا کہ پوری دنیا کی یکجائی کے آج کے دور میں کسی قوم کی طاقت کا اندازہ اس کی معیشت کے استحکام سے لگایا جاتا ہے۔ قومیں عالمی منڈی اور تجارت میں اپنا حصہ حاصل کرنے کے لئے مقابلہ آرائی کرتی ہیں۔ انھوں نے کہا کہ گزشتہ دو عشروں میں اپنی تجارت کو فروغ دینے کے سلسلے میں بہت کچھ کیا ہے، اس کے باوجود ابھی کافی کچھ کرنا باقی ہے۔ تاریخی طور پر عالمی تجارت میں ہندوستان کا حصہ کافی زیادہ تھا۔ اس وقت عالمی تجارت میں ہمارے ملک کا حصہ تقریباً دو فیصد ہے۔ ٹریڈ سروس کے افسران کو بھی اس بات کو یقینی بنانے میں ایک اہم کردار ادا کرنا ہے کہ ہمارا ملک عالمی تجارتی نظام میں اپنا پرانا مقام دوبارہ حاصل کرلے۔
صدر جمہوریہ نے کہا کہ اطلاعاتی دور کے باوجود اب بھی آبادی کا ایک بڑا حصہ سرکاری پروگراموں اور فلاحی اسکیموں کی آگاہی سے بے خبر ہے۔ آبادی کا یہ حصہ ان اسکیموں سے فائدہ اٹھاسکتا ہے۔ ہمیں اس بات کو یقینی بنانا ہے کہ ان پروگراموں اور اسکیموں کے بارے میں معلومات دوردراز کی جگہوں پر اور چھوٹے سے چھوٹے گاؤں میں رہنے والے لوگوں تک پہنچے۔ یہی وہ شعبہ ہے جس میں انڈین انفارمیشن سروس کے افسران ایک اہم کردار ادا کرسکتے ہیں۔ یہ انڈین انفارمیشن سروس کے افسران کا کام ہے کہ وہ حکومت کے اعلانات اور مواصلات کو مثبت بروقت عملی اور مؤثر بنائیں۔
۔۔۔۔۔۔۔۔۔۔۔۔۔۔۔۔۔۔۔۔۔
U-4801
(Visitor Counter : 68
اقلیتی امور کی وزارتت
ہماری دھروہر اسکیم
”ہماری دھروہر“ اسکیم ہندوستان کی اقلیتی برادریوں کے زر خیز ورثے کو محفوظ رکھنے کے لیے وضع کی گئی ہے۔ یہ اسکیم ہندوستانی ثقافت کے مجموعی تصور کے تحت اقلیتوں کے زر خیز ورثے کا تحفظ کرنے کے لیے ہے جس میں نمائشیں، ادب/ دستاویزات کا تحفظ وغیرہ شامل ہیں۔ اقلیتی ورثے کی عمارتوں کے تحفظ کو ہماری دھروہر اسکیم کے تحت ابھی تک نہیں لایا گیا ہے۔ 2016-17 سے لے کر گزشتہ مالی سالوں کے دوران ہماری دھروہر اسکیم کے تحت بجٹ اور فنڈز کا استعمال حسب ذیل ہے :-
|
|
سال
|
|
آر ای
|
|
اخراجات
|
|
2016-17
|
|
8.00
|
|
6.60
|
|
2017-18
|
|
12.00
|
|
0.64
|
|
2018-19
|
|
6.00
|
|
1.64
|
|
2019-20
|
|
3.00
|
|
0.70
|
|
2020-21
|
|
5.20
|
|
4.55
|
|
2021-22
|
|
2.00
|
|
1.66
”پبلک آرڈر“ آئین ہند کے ساتویں شیڈول کے مطابق ایک ریاستی موضوع ہے۔ امن و امان کو برقرار رکھنے، اقلیتوں سمیت تمام شہریوں کے جان و مال کے خلاف جرائم کے اندراج اور مقدمہ چلانے کی ذمہ داری متعلقہ ریاستی حکومتوں پر عائد ہوتی ہے۔ وزارت کو ریاستوں سے اقلیتی ورثے کی عمارتوں کو نقصان پہنچنے کی کوئی رپورٹ موصول نہیں ہوئی ہے۔
مرکزی وزیر برائے اقلیتی امور محترمہ اسمرتی زوبن ایرانی نے آج راجیہ سبھا میں ایک تحریری جواب میں یہ معلومات فراہم کی۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو163.63 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس13.60کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،26 جنوری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,63,63,18,725
|
|
دستیاب خوراک
|
|
13,60,98,246
بھارتسرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 163.63کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی13.60کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارات ثقافت
آزادی کا امرت مہوتسو منانے کیلئے ایک منفرد پہل کے طور پر مرکزی وزیر جناب جی کشن ریڈی نے امرت مہوتسو پوڈکاسٹ کا آغاز کیا
پہلی سیریز، ذرا یاد کرو قربانی، انڈین نیشنل آرمی پر مبنی ایک ایپی سوڈ کے ساتھ براہ راست نشر ہوئی
نئی دہلی:26اکتوبر،2021۔ثقافت کی وزارت، آزادی کے 75 سال مکمل ہونے پر آزادی کا امرت مہوتسو کا انعقاد کررہی ہے اور آزادی کا امرت مہوتسو کے ایک حصے کے طور پر ثقافت اور سیاحت کے مرکزی وزیر جناب جی کشن ریڈی نے امرت مہوتسو پوڈ کاسٹ کا آغاز کیا۔ یہ پوڈ کاسٹ سیریز ان افراد اورتحریکوں کو خراج تحسین پیش کرتی ہے جنہوں نے ہندوستان کی آزادی کی جدوجہد میں نمایاں کردار ادا کیا ہے، جن میں سے کچھ کو روایتی کہانی میں جگہ نہیں مل سکی۔
پہلی سیریز، ذرا یاد کرو قربانی، انڈین نیشنل آرمی پر مبنی ایک ایپی سوڈ کے ساتھ لائیوہوئی۔ سیریز کے تحت ہفتہ واری بنیاد پر نئے ایپی سوڈ کااضافہ کیا جائیگا۔
دی گئی قربانیوں کی یادگار کے طور پر ہندوستان کی آزادی کے 75سال کی یادگار کے سلسلے میں اُن جانبازوں کو ان کی ہمت، شجاعت اور بہادری کی داستانوں کو یاد کرتے ہوئے انہیں سلام پیش کرنا ہے۔ ان کہانیوں کو پھیلانے سے سامعین کو ملک کی آزادی کیلئے لڑنے والوں کو درپیش چیلنجوں اور آزادی کی جدوجہد کے بارے میں آگاہ کرنے، قوم پرستی کا جذبہ پیدا کرنے اور سامعین کیلئے ایک تحریک کے طور پر کام کرنے اور اس کے گمنام ہیروز کو اجاگر کرنے کے کثیرجہتی مقصد کی تکمیل کی امید ہے۔
پوڈکاسٹ کو https://amritmahotsav.nic.in/freedom-movement.htm پر سنا جاسکتا ہے۔
ش ح۔م ع۔ ع ن
U NO: 12226
(Visitor Counter : 209
ٹیکسٹائلز کی وزارت
ہندوستانی ریشم کی صنعت
ٹیکسٹائل کی وزیر مملکت محترمہ درشنا جردوش نے آج لوک لوک سبھا میں ایک تحریری جواب میں جانکاری دیتے ہوئے بتایا کہ
ریشم کی صنعت ملک کے بڑے روزگار پیدا کرنے والے شعبوں میں سے ایک ہے۔ تاہم، روزگار پیدا کرنے کا ڈیٹا مرکزی طور پر برقرار نہیں رکھا جاتا ہے۔ پچھلے تین سالوں اور رواں سال کے دوران ہندوستانی ریشم کی صنعت سے حاصل ہونے والا زرمبادلہ ذیل میں دیا گیا ہے:
:
|
|
سال
|
|
برآمدات کے ذریعے پیدا ہونے والا زرمبادلہ
|
|
2018-19
|
|
291
|
|
2019-20
|
|
247
|
|
2020-21
|
|
198
|
|
2021-22

|
|
211
سیری کلچر زراعت پر مبنی ایک صنعت ہے جو ہمارے ملک کی دیہی معیشت کی ترقی میں اہم کردار ادا کرتی ہے۔ روزگار کی اعلیٰ صلاحیت، زیادہ منافع، مقررہ وقفوں پر مستقل آمدنی، پیشہ کی خواتین دوست اور ماحول دوست نوعیت، سیری کلچر کی چند نمایاں خصوصیات ہیں۔ مزید یہ کہ ریشم اور ریشم کی اشیاء کی گھریلو کھپت اور برآمد بھی معیشت میں اہم کردار ادا کرتی ہیں۔
گزشتہ تین سالوں اور موجودہ سال میں سے ہر ایک کے دوران خام ریشم کی پیداوار، کھپت، ملک میں ریشم کی درآمد اور برآمد کی تفصیلات درج ذیل ہیں:
|
|
سال
|
|
خام ریشم کی پیداوار
|
|
خام ریشم کی درآمد
|
|
کھپت

|
|
برآمدی آمدنی

|
|
2018-19
|
|
35,468
|
|
2,785
|
|
38,253
|
|
291
|
|
2019-20
|
|
35,820
|
|
3,315
|
|
39,135
|
|
247
|
|
2020-21
|
|
33,770
|
|
1,804
|
|
35,574
|
|
198
|
|
2021-22

|
|
26,587
|
|
1,377
|
|
31,620
|
|
211
خام ریشم کی پیداوار کے اہداف طے کیے گئے اور پچھلے تین سالوں اور رواں سال کے دوران حاصل کی گئی کامیابیاں ذیل میں دی گئی ہیں۔
|
|
سال
|
|
خام ریشم کی پیداوار
|
|
اہداف
|
|
حصولیابیاں
|
|
2018-19
|
|
35,960
|
|
35,468
|
|
2019-20
|
|
38,530
|
|
35,820
|
|
2020-21
|
|
39,000
|
|
33,770
|
|
2021-22

|
|
39,500
|
|
26,587|
|
|
|
|
|
وزیراعظم کا دفتر
وزیراعظم کی جنوبی افریقہ کے صدر کے ساتھ میٹنگ
وزیر اعظم جناب نریندر مودی نے آج  جوہانسبرگ میں منعقدہ 15 ویں برکس سربراہ اجلاس کے موقع پر جنوبی افریقہ کے صدر جناب سیرل رامافوسا کے ساتھ میٹنگ کی ۔
دونوں رہنماؤں نے دونوں ممالک کے درمیان دوطرفہ تعلقات میں ہونے والی پیش رفت کا جائزہ لیا اور دفاع، زراعت، تجارت اور سرمایہ کاری، صحت، تحفظ اور عوام سے عوام کے درمیان تعلقات سمیت مختلف شعبوں میں ہونے والی پیش رفت پر اطمینان کا اظہار کیا۔
دونوں ملکوں نے کثیرجہتی اداروں میں مسلسل تال میل اور باہمی دلچسپی کے علاقائی اور کثیر جہتی معاملات پر بھی تبادلہ خیال کیا۔ صدر راما فوسا نے بھارت کی جی 20 کی صدارت کے لئے مکمل حمایت کرنے کا اظہار کیا اور افریقی یونین کو جی – 20 کی مکمل رکنیت دینے کے بھارت کے اقدام کی ستائش کی۔ انہوں نے بتایا کہ وہ جی – 20 سربراہ اجلاس میں شرکت کرنے کے لیے نئی دلّی آنے کے منتظر ہیں۔
وزیر اعظم نے برکس سربراہ اجلاس کی کامیاب میزبانی پر صدر رامافوسا کو مبارکباد دی۔ وزیر اعظم نے صدر رامافوسا کی طرف سے باہمی طور پر طے ہونے والی مناسب تاریخ پر جنوبی افریقہ کا سرکاری دورہ کرنے کی دعوت قبول کر لی۔
۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع ۔ ع ا
U.No. 8717
(
جل شکتی وزارت
اَپر بھدر پروجیکٹ
نئی دہلی:24؍مارچ 2022۔ اَپر بھدر پروجیکٹ میں، اَپر بھدر پروجیکٹ میں استعمال کے لئے دریائے تھونگا سے 17.40 ہزار ملین کیوبک فٹ  اور بھدر آبی مخزن  سے 29.90 ٹی ایم سی پانی لینے کی بات کہی گئی ہے۔ تاہم کرناٹک کی حکومت کے ذریعے دی گئی اطلاع کے مطابق کرناٹک میں وانی ولاسا ساگر اور آندھرا پردیش میں بھیرونیتپا پروجیکٹ کے درمیان ویداوتی ندی پر کسی آبی مخزن کی تعمیر کی کوئی تجویز نہیں ہے۔
اَپریزل کے دوران اس وزارت کے مرکزی آبی کمیشن نے یہ پایا کہ اَپر بھدر پروجیکٹ کے تحت کرناٹک کے ذریعے پانی کے استعمال کی جو تجویز پیش کی گئی ہے وہ کرشنا واٹر ڈسپیوٹ ٹرائبیونل – I  کے ذریعے ریاست کے لئے مختص کئے گئے پانی کی مقدار کے اندر ہے۔ اسی کے مطابق اس پروجیکٹ کو بین – ریاستی نقطہ نظر سے قابل قبول گردانا گیا ہے اور اسے اس وزارت کی سینچائی، سیلاب کنٹرول اور کثیر مقصدی پروجیکٹوں سے متعلق مشاورتی کمیٹی کے ذریعے دسمبر 2020 میں منعقدہ اس کی 147ویں میٹنگ میں منظوری دی گئی ہے۔
یہ اطلاع جل شکتی کے وزیر مملکت جناب بشیسور توڈو نے آج لوک سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
ش ح۔ م م ۔ م ر
Urdu No. 3190
(Visitor Counter : 92